অ্যালেক্স কেরি
অ্যালেক্স টাইসন কেরি (ইংরেজি: Alex Carey; জন্ম: ২৭ আগস্ট, ১৯৯১) দক্ষিণ অস্ট্রেলিয়ার লক্সটন এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ও সাবেক অস্ট্রেলীয় রুলস ফুটবলার। অস্ট্রেলিয়া ক্রিকেট দলের অন্যতম সদস্য তিনি। বর্তমানে অস্ট্রেলিয়ার ওডিআই ও টি২০আই দলের সহঃঅধিনায়কের দায়িত্বে রয়েছেন। দলে তিনি মূলতঃ উইকেট-রক্ষকের দায়িত্ব পালন করছেন। এছাড়াও, বামহাতে ব্যাটিংয়ে পারদর্শিতা প্রদর্শন করে চলেছেন অ্যালেক্স কেরি। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া ও অ্যাডিলেড স্ট্রাইকার্সের প্রতিনিধিত্ব করছেন।